
MARTFŰ VÁROS  POLGÁRMESTERÉTŐL                                                 



J E L E N T É S 

a lejárt határidejű határozatok végrehajtásáról


Tisztelt Képviselő-testület!

A lejárt határidejű határozatok végrehajtásáról az alábbiakban adok számot:
Kérem a Tisztelt Képviselő-testületet tájékoztatásom elfogadására, és az alábbi határozati javaslat elfogadására.



162/2011. (X.27.) önkormányzati határozat

a városunkban folyó sporttevékenységről szóló tájékoztatóról, ehhez kapcsolódó feladatokról.

Martfű Város Önkormányzatának Képviselő-testülete megtárgyalta a városunkban folyó sport tevékenységről szóló tájékoztatót, melyet a színvonal javítása érdekében elfogad a mellékletekkel együtt és az alábbi döntést hozza:
1. Martfű Város Képviselő-testülete megbízza az Oktatási, Művelődési, Sport, Civil és Egyházi Kapcsolatok Bizottságát Martfű Város Sportkoncepciójának felülvizsgálatával, a sportról szóló törvény módosulásának figyelembevételével.
Határidő: 2012. április 30.
Felelős: Oktatási, Művelődési, Sport, Civil és Egyházi Kapcsolatok Bizottsága
2. Martfű Város Polgármesteri Hivatalában munkaköri leírással kijelölt munkatárs koordinálja, segítse a városban tevékenykedő sportszervezeteket, sportegyesületeket.
Határidő: 2011. november 1. és folyamatos
Felelős: Balogh Edith – címzetes főjegyző
3. Martfű Város Önkormányzata által a megállapított sporttámogatásra fordítható 2012. évi önkormányzati költségvetésben meghatározott összeget a sportszervezetek pályázatait segítő pályázatfigyelő-pályázatíró megbízására kell fordítani.
Határidő: 2012. január 30.
Felelős: Dr. Kiss Edit-polgármester

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Oktatási Bizottság Elnöke




Végrehajtás: 

A sportkoncepció elkészült, melyet a Képviselő-testület a 44/2012.(IV.26.) Ö. határozatával elfogadott.





7/2012. (II.9.) önkormányzati határozat

a gyermekvédelmi és szociális feladatok ellátásáról. 

Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. §.(6) bekezdésében rögzített szabályozásnak eleget téve megtárgyalta a gyámhivatal tevékenységéről, a gyermekjóléti, valamint a szociális feladatok ellátásáról szóló beszámolót, melyet jóváhagyólag elfogad.

A Képviselő-testület elismerését és köszönetét fejezi ki az e területen dolgozók munkájáért.

Az ellátottak igényeihez alkalmazkodó ellátás biztosítás érdekében a Képviselő-testület a következő feladatokat határozza meg: 

1./ A változó jogszabályi környezet, az új önkormányzati törvény szabályainak figyelembe vételével ki kell dolgozni a lakossági igények teljes körű kielégítését célzó szociális koncepciót, mely alapul szolgálhat az előttünk álló rövid- és hosszútávú feladatok megfogalmazásához.
Határidő: folyamatos, és 
                2013. január 31.
Felelős: Egészségügyi és Szociális Bizottság

2./ Az ellátási szerződés alapján szocoiális alapfeladatokat biztosító Gondoskodás Háza Nonprofit Kft. működését érintő gazdálkodási körülmények esetlegesen várható hatásaival számolva, fel kell készülni a feladatellátás folyamatosságának biztosítására.
Határidő: 2012. március 1. 
Felelős: Egészségügyi és Szociális Bizottság
              Balogh Edith címzetes főjegyző

3./ A fiatalok és gyermekek védelme érdekében ebben az évben is meg kell szervezni a vendéglátó egységekre és a közterületekre kiterjedő ifjúsági őrjáratokat. 

Határidó: 2012. május 30. illetve folyamatos
Felelős: Balogh Edith címzetes főjegyző
	  dr. Veres Éva Gyámhivatal vezető

4./ Továbbra is fontos feladatnak kell tekinteni a gyermekjóléti és szociális feladatokhoz kapcsolódó folyamatos tájékoztatás biztosítását a jelzőrendszer jó működése, illetve a különböző ellátások igénybevétele érdekében.
Határidő: folyamatos
Felelős: dr. Veres Éva Gyámhivatal vezető
              Herczegné Horváth Eszter Művelődési és Szociális Iroda vezető

A Képviselő-testület hatályon kívül helyezi a gyermekjóléti, szociális és gyermekvédelmi feladatok ellátásáról szóló 1/2011.(I.27.) önkormányzati határozatát.
Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Valamennyi a határozatban  felsorolt felelős


Végrehajtás:

Az Egészségügyi, Foglalkoztatási és Szociális Bizottság jelenleg folytatja azt a vizsgálatot, melynek egyik fő célja, hogy áttekintse a Martfűi „Gondoskodás Háza” Nonprofit Kft.  jelenlegi működését.
A „ Gondoskodás Háza”  által biztosított önkormányzati alapfeladatok, szociális étkeztetés, házi segítségnyújtás,  nappali  ellátás ( idősek klubja), működésének áttekintése folyamatban van a vizsgálat eddigi eredményeként megállapítható, hogy a szociális étkeztetés jó színvonalú, az ellátottak elégedettek az ellátással. A házi segítségnyújtás területén a gondozottak véleményének megismerése és a házi segítségnyújtáshoz kapcsolódó adminisztráció megismerése érdekében további tájékozódás szükséges. A Vizsgálat megállapította, hogy az idősek nappali ellátásának feltételek adottak, de jelenleg nincs igénybevétel. Az ellátási terület működésének beindítását  célul tűzte ki a bizottság. Az esetleges igénybe vevők körének feltárásához a Martfűn működő civil szervezetek felkérése megtörtént. A nyugdíjas klubok, és az egyéb szervezetek javaslata alapján jelentkezőkkel az idősek klubja újra működhetne.
Ezek az intézkedések, azt a célt szolgálják, hogy a „Gondoskodás Háza” Nonprofit Kft. működését érintő változásra felkészüljön az önkormányzat. 
A  vizsgálat végleges eredményéről a bizottság a későbbiekben tájékoztatja a képviselő-testületet. 



8/2012.(II.09.) önkormányzati határozat

az Egészségügyi és Szociális Bizottság feladatáról és  elnevezéséről.

Martfű Város Önkormányzata Képviselő-testülete az Egészségügyi és Szociális Bizottsága feladat- és hatáskörébe adja a következők szerint:

„Folyamatosan figyelemmel kíséri városunk foglalkoztatásának helyzetét és javaslatot terjeszt a Képviselő-testület elé annak önkormányzati eszközökkel történő javítására, segítésére a minél teljesebb körű foglalkoztatás elérése érdekében.”

A feladat fontosságára utalva a bizottság elnevezése
Egészségügyi, Foglalkoztatási és Szociális Bizottságra változik.

Az e határozat szerinti változásokat a Képviselő-testület Szervezeti és Működési Szabályzatáról szóló 10/2011.(IV.15.) önkormányzati rendeleten át kell vezetni.

Határidő: 2012. március 15.
Felelős: Balogh Edith
	címzetes főjegyző

Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Valamennyi a határozatban  felsorolt felelős

Végrehajtás:

A képviselő-testület 15/2012. (IV.27.) önkormányzati rendeletével módosította a Martfű Város Önkormányzata Képviselő-testületének Szervezeti és Működési Szabályzatáról szóló 10/2011. (IV.15.) önkormányzati rendeletét. 



9/2012.(II.09.) önkormányzati határozat

	az egészségügyi ügyeleti rendszer működéséről.

Martfű Város Önkormányzatának Képviselő-testülete megtárgyalta az egészségügyi ügyeleti rendszer működéséről szóló előterjesztést.
A Képviselő-testület a jelenlegi, martfűi telephelyen működő ügyeleti ellátás fenntartását látja indokoltnak.
A telephely működésére vonatkozó megbízási szerződés felülvizsgálatát el kell végezni és Tiszatenyő község 2012. január 1-jei ellátási körzethez csatlakozásával az ellátási díjat arányosan csökkentve kell megállapítani.
A sürgősségi betegellátás összehangolása és az esetleges változásokra történő időbeni felkészülés érdekében a Képviselő-testület indokoltnak tartja a Mentőszolgálat illetékeseivel való egyeztetést.
Határidő: 2012. március 31.
Felelős: dr. Kiss Edit polgármester
 	 és Dr. Despotov Svetozar alpolgármester

Erről értesülnek:
1./ Jász-Nagykun-Szolnok Megyei Kormányhivatal
2./ Valamennyi képviselő, Helyben
3./ EMERGENCY SERVICE Kft Budapest

Végrehajtás: 
A telephely működésére vonatkozó megbízási szerződés felülvizsgálata illetve a mentőszolgálattal történő egyeztetés folyamatban van. Mindezekre tekintettel indokolt a határozat végrehajtásának időpontját 2012. szeptember 30-ára módosítani.


Martfű Város Önkormányzat Képviselő-testületének

37/2012.(III.30.) Ö. határozata

a katasztrófavédelmi feladatok ellátásának támogatásáról.

Martfű Város Önkormányzatának Képviselő-testülete a katasztrófavédelmi feladatok ellátásának biztosítása érdekében a Jász-Nagykun-Szolnok Megyei Katasztrófavédelmi Igazgatósággal kötendő támogatási megállapodást e határozat melléklete szerint elfogadja és felhatalmazza dr. Kiss Edit polgármestert annak aláírására.

A Képviselő-testület feladatként határozza meg az Önkormányzat 2012. évi költségvetésében a kötelezettségvállalás tartalék alap terhére történő átvezetését.

Határidő: 2012. április 30.
Felelős: dr. Kiss Edit 
	   polgármester

A Képviselő-testület felkéri a Jász-Nagykun-Szolnok Megyei Katasztrófavédelmi Kirendeltség vezetőjét, hogy a biztosított támogatás elszámolásával egyidejűleg adjon tájékoztatást a katasztrófavédelmi feladatok ellátásáról is.

Határidő: 2013. január 31-ig, a továbbiakban minden év január 31-ig

Felelős: Nagy Róbert tű.százados
             kirendeltség vezető

Erről értesülnek: 
1. Jász-Nagykun-Szolnok Megyei Kormányhivatal Szolnok
2. Valamennyi Képviselő Helyben
3. Jász-Nagykun-Szolnok Megyei Katasztrófavédelmi Kirendeltség Szolnok


Végrehajtás:

A megállapodás Martfű Város Önkormányzata részéről aláírásra került, várjuk a Katasztrófavédelem felöl is az aláírást. 



Martfű Város Önkormányzata Képviselő-testületének

38/2012.(III.30.) Ö. határozat

víziközmű-szolgáltatás megszervezéséről

Martfű Város Önkormányzatának Képviselő-testülete egyetért azzal, hogy a település víziközmű-vezetékes ivóvíz és szennyvízelvezetés, kezelés – közszolgáltatása olyan gazdasági társaság útján legyen biztosított, melyben az önkormányzat részesedéssel rendelkezik.

A gazdasági társaság létrehozása során az önkormányzat együttműködik 
Karcag
Kisújszállás
Mezőtúr
Oroszlány
Tiszafüred
Törökszentmiklós
Túrkeve Önkormányzataival. 
A csatlakozás lehetőségét más önkormányzatok számára is nyitva hagyják. 

A Képviselő-testület felkéri a Polgármestert és a Jegyzőt, hogy gondoskodjanak hatásvizsgálat készítéséről a következő szempontok figyelembevételével:
1.) A létrejövő gazdasági társaság a jelenleg működő cégek összeolvadásával vagy új gazdasági társaság alapításával, vagy holding rendszerű üzemeltetéssel folytassa tevékenységét.
2.) A jelenlegi közszolgáltató összeolvadás vagy holding alapítás esetén szervezeti egysége vagy tagja legyen a létrejövő új gazdasági társaságnak, vagy tagja a holdingnak. 
3.) A szervezeti struktúrát úgy kell kialakítani, hogy az működési többletköltséget ne okozzon, a szolgáltatás színvonala ne csökkenjen.
4.) A törvényi kötelezettségnek eleget téve biztosított legyen a felújítás és a szükség szerinti beruházás, melynek mindkét számításba jöhető formáját a bérleti üzemeltetési szerződés, vagy vagyonkezelési szerződés keretében történő biztosítását meg kell vizsgálni.
5.) A szervezeti struktúra létrehozása során biztosítani kell, hogy a közös üzemeltetés során a legköltséghatékonyabb elemek érvényesüljenek, átvéve egymástól az eddigi működési tapasztalatokat és gyakorlatokat.
6.) Előzetesen fel kell mérni, hogy a közszolgáltatással összefüggésben milyen kötelezettségek terhelik az önkormányzatot, mint feladatellátásért felelőst, és gondoskodni kell e kötelezettségek teljesítéséről. 
7.) Előzetesen el kell végezni a víziközmű-vagyon vezetékes elemeinek, továbbá a szennyvízkezelő létesítmények, valamint a működtetői vagyon egyszerűsített vagyonértékelését.

Végrehajtásért felelős: dr. Kiss Edit polgármester
			      Balogh Edith címzetes főjegyző

Határidő: 2012. május 15. 

Erről értesülnek:

1./ JNSZ Megyei Kormányhivatal, Szolnok
2./ Képviselő-testület tagjai


Végrehajtás:

A képviselő-testület 2012. május 17-i ülésén kerül megtárgyalásra a Bácsvíz Zrt-vel kötendő üzemeltetési szerződésről, valamint a Bácsvíz Zrt 100.000.-Ft névértékű részvények megvásárlásáról szóló előterjesztés.



Martfű Város Önkormányzata Képviselő-testületének

39/2012. (III. 30. ) Ö.  határozat

az önkormányzat 2012. évi pénzügyi terve felhalmozási feladatainak rangsorolásáról

Martfű Város Önkormányzatának Képviselő-testülete 1/2012. (II.10.) költségvetési rendelet 12. számú mellékletében szereplő fedezettel nem rendelkező felhalmozási kiadások rangsorolása.

A feladat elvégzéséhez szükséges pénzeszközöket többletbevételekből és a feladatelmaradásokból képződött előirányzatból biztosítjuk az 1., 2. számú melléklet szerinti rangsorban.
A mellékleteket be kell építeni a költségvetési rendeletbe.

Felelős: dr. Kiss Edit 
	  polgármester
Határidő: 2012. április 30.

Erről értesülnek:
1./ JNSZ Megyei Kormányhivatal, Szolnok
2./ Képviselő-testület tagjai


Végrehajtás:

Martfű Város Önkormányzatának Képviselő-testülete a 14/2012.(IV.27.) Ö. rendeletével módosította.



Határozati javaslat


…………./2012.(. …..) Határozat 


a lejárt határidejű határozatról  
   

Martfű Város Önkormányzatának Képviselő-testülete a városunkban folyó sporttevékenységről szóló tájékoztatóról, ehhez kapcsolódó feladatokról szóló 162/2011. (X.27.) önkormányzati határozatát, az Egészségügyi és Szociális Bizottság feladatáról és  elnevezéséről szóló 8/2012.(II.09.) önkormányzati határozatát, az önkormányzat 2012. évi pénzügyi terve felhalmozási feladatainak rangsorolásáról szóló 39/2012. (III. 30. ) Ö.  határozatát hatályon kívül helyezi, a gyermekvédelmi és szociális feladatok ellátásáról szóló 7/2012. (II.9.) önkormányzati határozatát, az egészségügyi ügyeleti rendszer működéséről szóló 9/2012.(II.09.) önkormányzati határozatát, a katasztrófavédelmi feladatok ellátásának támogatásáról szóló 37/2012.(III.30.) Ö. határozatát és a víziközmű-szolgáltatás megszervezéséről 38/2012.(III.30.) Ö. határozatát pedig továbbra is hatályban tartja. 




Erről értesülnek: 

1. Jász-Nagykun-Szolnok Megyei Kormányhivatal
2. Képviselő-testület Tagjai 



Martfű, 2012. május 17.
                                                                dr. Kiss Edit 
                                                                polgármester
                    

Látta: Szász Éva aljegyző

Készítette: Körmendi Andrásné 

